NaiveNeuron/SloPal huggingface dataset:
Farkašovský, Karol, poslanec NR SR (2024-05-15):
Ďakujem za slovo. Pani kolegyňa, viackrát ste skonštatovali nejaké obavy z politického ovládnutia RTVS a citujem vašu vetu, ktorú ste povedali, že: „ ten, kto platí, má určovať, aké správy sa vysielajú“. Prepáčte, ale to je holý nezmysel. Totiž za program RTVS zodpovedá manažment RTVS a nie politici a nie politické strany. Zmysel nového zákona je práve odpolitizovať Rádio a televíziu Slovenska. Vrátiť ju v mediálnom prostredí na ten piedestál skutočného verejnoprávneho formátu, aký jej patrí, aby prinášala najširšej verejnosti objektívne, vyvážené, nezávislé a hlavne nestranné informácie bez akéhokoľvek nánosu subjektívnosti, pocitov, sympatií či antipatií tvorcov programu. Verejnosť očakáva od takéhoto typu média predovšetkým nestranné, aktuálne, overené, komplexné a dôveryhodné informácie, na základe ktorých si každý človek, každý jeden človek, divák či poslucháč vytvorí svoj vlastný názor. Nepotrebujú názory moderátorov ani redaktorov RTVS. Ak by RTVS toto poslanie napĺňala, potom by bola vysokou dôveryhodnou inštitúciou, čo teda určite nie je. Ďakujem.
Glváč, Martin, podpredseda NR SR (2016-09-07):
Otváram všeobecnú rozpravu. Do rozpravy som dostal dve písomné prihlášky, pán poslanec Mihál a pani poslankyňa Jurinová. Nech sa páči, pán poslanec Mihál.
B. Bugár, poslanec: (2008-07-02):
Predseda Národnej rady Slovenskej republiky svojím rozhodnutím č. 680 z 3. júna 2008 pridelil návrh na vyslovenie súhlasu Národnej rady Slovenskej republiky s vypovedaním spomínanej zmluvy (tlač 641) a zároveň pridelil na prerokovanie týmto výborom spomínaný materiál: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť ako gestorský výbor. Zahraničný výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť uvedený materiál prerokovali a odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s vypovedaním Zmluvy medzi Československou socialistickou republikou a Mongolskou ľudovou republikou o úprave dvojakého štátneho občianstva podpísanej v Prahe a v Ulánbátare 9. júla 1984. Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy. Skončil som, pán podpredseda.
Remišová, Veronika, poslankyňa NR SR (2023-06-13):
Procedurálny návrh, ale nie k programu. To znamená, že žiadam informáciu od pani ministerky spravodlivosti a pána ministra vnútra, ako štát nakladá s prepadnutým majetkom štátu, kde podľa informácie sa mal nasťahovať do už prepadnutého majetku a zaisteného majetku štátu po mafiánovi nejaký neznámy človek a štát o tom nevie. Takže informáciu, ako štát nakladá s týmto majetkom.
Ďuriš Nicholsonová, Lucia, podpredsedníčka NR SR (2017-02-07):
Ďakujem veľmi pekne, pán poslanec. Na vaše vystúpenie chcú zareagovať s faktickými poznámkami dvaja páni poslanci, resp. pani poslankyňa Jurinová a pán poslanec Bublavý. Končím možnosť prihlásiť sa s faktickou poznámkou. Nech sa páči, pani poslankyňa Jurinová.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 99, proti 28, zdržalo sa 16. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú.
Hort, Milan, podpredseda NR SR (2011-10-18):
Pán poslanec Blanár, nech sa páči.
Laššáková, Ľubica, poslankyňa NR SR (2021-11-02):
Ďakujem pekne za slovo, pán predsedajúci. V podstate sme sa asi na 90 % všetci diskutujúci vo faktických zhodli v tom, že treba proporčne rozdeliť finančné zdroje medzi všetkých 13 národnostných menšín, ktoré na Slovensku fungujú. Takže ja by som len dodala, že teším sa teda na novembrovú schôdzu, na ktorej budeme hovoriť o tom, ako sa budú finančné zdroje rozdeľovať ďalej. Nepostrehla som, či bude na novembrovej schôdzi, pán poslanec, zakomponované aj nejaké proporčné rozdelenie finančných zdrojov zo štátu pre Maticu slovenskú, lebo ak hovoríme o proporčnom rozdelení, tak určite Matica slovenská by potrebovala posilniť. No a budem teda čakať, ako sa vysporiadate napríklad aj s úlohou transformácie Fondu na podporu kultúry národnostných menšín. Ďakujem.
Zmajkovičová, Renáta, podpredsedníčka NR SR (2013-10-24):
Teraz dávam slovo poslancovi Petrovi Pollákovi. Pripraví sa pán poslanec Zajac.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 137, za 63, proti 51, zdržalo sa 21 poslancov, 2 nehlasovali. Návrh sme neschválili. Ďalej.
Blaha, Ľuboš, podpredseda NR SR (2023-11-21):
Ďakujem pekne. Týmto prerušujem rokovanie o tomto bode programu. Vážené pani poslankyne, páni poslanci, pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. Návrh vlády má parlamentnú tlač 30. Prosím ministerku zdravotníctva Slovenskej republiky Zuzanu Dolinkovú, aby návrh vlády odôvodnila. Nech sa páči, pani ministerka. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. , tlač 30.)
Sulík, Richard, poslanec NR SR (2012-05-16):
Ďakujem pekne, pani predsedajúca. Ctení poslanci, poslankyne, predkladám návrh na zníženie počtu poslancov zo 150 na 100 a, samozrejme, som si vedomý, že je to zmena ústavy, ktorá vyžaduje 90 hlasov. No napriek tomu si myslím, že tento parlament by sa k takémuto rozhodnutiu mohol prikloniť. Diskusiu o znížení počtu poslancov sme už otvorili začiatkom roku 2009, teda pred vyše tromi rokmi. Boli sme vtedy úplne neznámou stranou, ale ľudí presvedčila myšlienka. Aj preto sme v referende, ktoré sme začiatkom roka 2009 organizovali, oslovili veľa ľudí a 926-tisíc ľudí sa vyslovilo za zníženie počtu poslancov; 926-tisíc voličov. Naše nádeje vystriedalo sklamanie z toho, že 150 poslancov Národnej rady ignoruje vôľu jedného milióna voličov. A o to viac sme boli prekvapení, keď predseda strany SMER Robert Fico túto tému po posledných voľbách otvoril. Možno to spravil preto, aby prekryl skutočnosť, že zo sľubovaných istôt ostanú len rany istoty, ale dovolíme si, dovolili sme si zobrať predsedu strany SMER Roberta Fica za slovo a teraz môže ukázať, či len tak rozprával do vetra, alebo jeho slovo má hodnotu. Samozrejme, že bude okrem ústavy potrebné zmeniť aj volebný zákon a iné zákony, a upozorňujem, my tu predkladáme len návrh na zmenu ústavy. Zároveň však vravíme, na všetky následné zmeny máme vyše troch rokov čas. Čiže keď bude vôľa, nebude najmenší problém schváliť a zmeniť aj tie príslušné zákony. Možno následne prehodnotíme aj počet výborov a možno po znížení počtu poslancov by sme si mohli odpustiť aj to divadlo pre voličov so zmrazovaním platov. Lebo keď bude poslancov menej, potom možno nemusíme platy zmrazovať. Každopádne netvárme sa, že potrebujeme 150 poslancov. Je predsa úplne jedno, či kolegov zo SMER-u tu máme 83, alebo 85, keď vždy budú hlasovať poslušne jak ovečky, a tým pádom nemala by sa stať žiadna veľká tragédia. Slovensko je malá krajina, niečo vyše päť miliónov obyvateľov, 150 poslancov je slušný počet. Samozrejme, sú tam aj nejaké náklady na, nielen na ich mzdy, na ich kancelárie, na ich asistentov, na všeobecne prevádzku. Áno, ja som jeden z nich, a preto si myslím, že aj táto ekonomická zložka a to, že by sme ušetrili niekoľko miliónov eur ročne, nie je úplne zanedbateľná. Takže toľkoto k návrhu, ktorý predkladám a o ktorom veľmi dúfam, že si ho osvojíte, ctení páni poslanci, tak ako predseda SMER-u Robert Fico sa vyjadril v zmysle, že on si takúto zmenu predstaviť vie. Veľmi pekne ďakujem.
B. Bugár, podpredseda NR SR: (2003-04-24):
R. Nemcsics, podpredseda vlády, minister hospodárstva a minister pre správu a privatizáciu národného majetku SR: Zrejme aj otázka Matice slovenskej leží pánovi ministrovi kultúry na srdci dostatočne hlboko, pretože aj dnes je pán minister zhodou okolností na návšteve v Matici slovenskej v Martine, kde vedie rozhovory s jej pracovníkmi. Takže predpokladám, že sa snaží o nejakú dohodu. Ďakujem pekne.
P. Paška, predseda NR SR: (2006-10-18):
Konštatujem, že sme postúpili uvedený návrh zákona do druhého čítania. A poprosím vás teraz o hlasovanie o pridelenie uvedeného návrhu výborom, určenie gestorského výboru, ako aj lehoty na prerokovanie.
Pčolinský, Peter, podpredseda NR SR (2022-10-19):
Ďakujem pekne. Keďže sa nikto neprihlásil ďalej ústne, uzatváram rozpravu. Pán navrhovateľ, nechcete sa prihlásiť? Pán spravodajca? Nechce sa prihlásiť. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1214. Návrh na jeho pridelenie na prerokovanie výborom je v rozhodnutí č. 1280. Teraz poprosím pána ministra práce, sociálnych vecí a rodiny Milana Krajniaka, aby návrh zákona uviedol.
Kollár, Boris, predseda NR SR (2021-06-24):
Pán poslanec, bolo by fajn, keby ste postupovali procedurálnym návrhom, aby sme mohli odsúhlasiť...
A. Belousovová, podpredsedníčka NR SR: (2009-02-18):
Čiže, pán navrhovateľ, chcete zaujať k rozprave stanovisko? Nech sa páči.
P. Paška, predseda NR SR: (2007-10-30):
(Hlasovanie.) 129 prítomných, 128 bolo za, 1 nehlasoval. Konštatujem, že  sme   schválili   vládny   návrh novely zákona č. 600/2003 Z. z. o prídavku na dieťa a zákona č. 599/2003 Z. z. o pomoci v hmotnej núdzi . Dámy a páni, kolegyne a kolegovia, ďakujem vám pekne za spoluprácu počas 14. schôdze, ktorú vyhlasujem za skončenú. Dovidenia. (Rokovanie 14. schôdze NR SR sa skončilo o 15.25 hodine.)
Blanár, Juraj, podpredseda NR SR (2021-05-06):
Posledný s faktickou poznámkou, Marek Kotleba, nech sa páči.
V. Veteška, podpredseda NR SR: (2003-11-06):
Pán poslanec Šulaj, máte slovo.
Figeľ, Ján, podpredseda NR SR (2015-02-12):
Nech sa páči, Eugen Jurzyca.
Pellegrini, Peter, predseda NR SR (2023-12-06):
Vážené panie poslankyne, vážení páni poslanci, prosím, aby ste sa dostavili do rokovacej sály, budeme hlasovať. Vážené panie poslankyne, vážení páni poslanci, ešte predtým ako spustím hlasovanie, chcem podať návrh nasledovný. Nakoľko sme prebrali návrhy na skrátené legislatívne konanie a dnes budeme rokovať ešte do dvadsiatej hodiny, chcem podať návrh a spýtať sa potom na váš všeobecný súhlas, či budete súhlasiť s tým, aby keď prerokujeme všetky návrhy na skrátené legislatívne konanie, o ktorých sme sa dohodli, že časť z nich odhladujeme teraz, ale druhú časť by sme odsúhlasili až o jedenástej hodiny, aby dovtedy nevznikla pauza, či budete o jedenástej zajtra, či súhlasíte s tým, aby sme, ak medzitým vznikne priestor, začali prvými čítaniami o bodoch, ktoré dnes o sedemnástej v skrátenom legislatívnom konaní schválime. Viete, čo myslím, pretože dnes do večera možnože skončíme debatu o návrhoch na skrátené o všetkých tých bodoch, ktoré sú tam, a vzhľadom na našu dohodu by sme potom čakali bez rokovania až do jedenástej na schválenie zbytku, ten čas by sme mohli využiť, keďže sú splnené podmienky schválenia tých prvých čítaní v skrátenom, aby sme do hlasovania o jedenástej pokračovali v programe tak, že pristúpime k prvému čítaniu u tých zákonov, ktoré teraz o sedemnástej budú schválení v procedúra. Dúfam, že je všeobecný súhlas. (Reakcie z pléna.) Aj dnes, ak na to príde, však nebudeme predsa o pol ôsmej končiť, keď sme sa dohodli, že do ôsmej rokujeme. Je všeobecný súhlas? (Nesúhlasná reakcia pléna.) Nie je všeobecný súhlas. Tak keď to nejde tak, tak poprosím, prosím, prezentujme sa a hlasujme o návrhu, aby sme po prerokovaní návrhov zákonov v skrátenom legislatívnom konaní aj bez toho, aby sme o nich hlasovali a o nich až o jedenástej, tak o tých, ktoré budú odhlasované o sedemnástej, budeme môcť pokračovať a začať prvé čítanie, aby sme ušetrili čas. (Hlasovanie.) Prítomných 140 poslancov, za 78, proti 59, zdržal sa 1, nehlasovali 2. Tento návrh sme schválili. Vážené panie poslankyne, vážení páni poslanci, pokračujeme v prerušenom rokovaní hlasovaním. Najskôr budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení (tlač 77). Poprosím pána poslanca Habánika, aby hlasovanie viedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony , tlač 77.)
Sulík, Richard, predseda NR SR (2011-06-30):
Prosím, hlasujte teraz. Poprosím, poprosím opakovať toto hlasovanie. Prosím, nevykrikujte tu! Terajšie hlasovanie bolo neplatné, opakujeme ešte raz. Hlasujte, prosím, teraz. (Hlasovanie.) Prítomných 144 poslancov, hlasovalo 79 za, 2 proti, 63 sa zdržalo. Národná rada pridelila návrh zákona výborom, určila gestorský výbor a príslušné lehoty. Prosím Ľudovíta Jurčíka, spravodajcu, ktorého určil navrhnutý gestorský výbor pre hospodárstvo, výstavbu a dopravu, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov (tlač 376). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 376.)
Pčolinský, Peter, podpredseda NR SR (2023-06-21):
Ďakujem pekne. Teraz vystúpi pán poslanec, pán poslanec Takáč! Jáj, ty si tu, som myslel, že si vyšiel von. Čiže pán poslanec Takáč teraz vystúpi.
Laššáková, Jana, podpredsedníčka NR SR (2013-06-26):
Ďakujem, pani navrhovateľka. Chce zaujať k rozprave stanovisko spravodajca? Nie. Prerušujem rokovanie o tomto bode programu. Podľa schváleného programu sme mali pokračovať vládnym návrhom zákona, ktorým sa mení a dopĺňa zákon 435/2010 Z. z. o poskytovaní dotácií v pôsobnosti Ministerstva obrany Slovenskej republiky, ale vzhľadom k tomu, že pán minister je na zasadnutí Rady obrany štátu, operatívne rozhodneme, kedy tento návrh zákona bude prerokovaný. Ako informoval predseda Národnej rady na poslaneckom grémiu a včera pán podpredseda Figeľ, keď sa končila schôdza, budeme teraz pokračovať v rokovaní druhým čítaním o vládnom návrhu zákona, ktorým sa mení a dopĺňa zákon číslo 580/2004 Z. z. o zdravotnom poistení a o zmene a doplnení zákona 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 478. Spoločná správa výborov má tlač 478a. Prosím vás, pani ministerka zdravotníctva, aby ste vládny návrh zákona odôvodnili. Nech sa páči, máte slovo.
Grendel, Gábor, podpredseda NR SR (2021-11-24):
Pán poslanec Mizík.
Podmanický, Ján, poslanec NR SR (2012-08-10):
O 12. návrhu pána poslanca Mihála by sme nemali hlasovať, nakoľko bol schválený bod 24 spoločnej správy.
Pčolinský, Peter, podpredseda NR SR (2023-03-16):
Ďakujem pekne. Tretia otázka je od poslankyni Zity Pleštinskej, ktorá znie na, otázka je na podpredsedu vlády Holého a znie: „Ako pokračuje budovanie Úradu pre územné plánovanie a výstavbu SR? Aká je organizačná štruktúra Úradu pre územné plánovanie a výstavbu SR?“ Nech sa páči, pán minister.
Figeľ, Ján, podpredseda NR SR (2012-09-13):
Ďakujem pekne. Ďalším, ktorý vystúpi v rozprave za klub Kresťanskodemokratického hnutia, je pán poslanec Július Brocka. Nech sa páči.
Mezenská, Helena, poslankyňa NR SR (2012-06-29):
No, pri všetkej úcte k pánovi Šebejovi, k úcte k jeho vedomostiam a prehľadu, ktorý nám tu prezentoval, ja rovnako zastávam názor, ako prezentoval pán Matovič, že hovorí z neho strach a veľká nedôvera. Veľká nedôvera voči slovenským ľuďom, ktorých zastupuje. Ako ak politik on neverí ľuďom, ako ľudia môžu veriť jemu? Tento strach je neprípustný a ja chcem v tejto chvíli prezentovať, že naozaj sú chvíle, a je ich čím viac, keď sa politici mýlia, v zásadných rozhodnutiach sa mýlia a je to v príkrom strete a kontraste s tým, ako by rozhodovali ľudia. Ďakujem.
Danko, Andrej, predseda NR SR (2016-04-18):
Vážená Národná rada, vážené panie poslankyne, vážení páni poslanci, teraz pristúpime k rokovaniu o Programovom vyhlásení vlády Slovenskej republiky a žiadosti vlády o vyslovenie dôvery. Predseda vlády pán Robert Fico sa zo zdravotných dôvodov ospravedlnil z dnešného rokovania Národnej rady o tomto významnom akte. Želáme mu skoré uzdravenie. Prednesením programového vyhlásenia poveril podpredsedu vlády pána Petra Pellegriniho. Na rokovaní Národnej rady vítam súčasne členov vlády Slovenskej republiky, ako i ďalších hostí. (Potlesk.) Písomné znenie programového vyhlásenia má parlamentnú tlač 45. Do Národnej rady bolo doručené 14. apríla 2016. Ihneď bolo zverejnené na webovom sídle Národnej rady a taktiež bolo doručené všetkým výborom. Dávam slovo podpredsedovi vlády Slovenskej republiky pre investície Petrovi Pellegrenimu, aby predniesol programové vyhlásenie vlády a požiadal Národnú radu o vyslovenie dôvery vláde.
Danko, Andrej, predseda NR SR (2016-10-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Uzatváram možnosť prihlásenia do rozpravy ústne. Prvý pán poslanec Jozef Mihál.
P. Miššík, poslanec: (2003-12-03):
Ďakujem.
Kollár, Boris, predseda NR SR (2022-11-08):
Zobrali ste si asi zlú kartu. Je tam Záborská Anna. Aha, nie, nie, prepáčte. Pani poslankyňa Záborská, vypnite sa. Ešte raz. Prosím, vypnite... Dobre. Nech sa páči, pani poslankyňa, máte...
Zmajkovičová, Renáta, podpredsedníčka NR SR (2013-03-27):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Šuca.
Paška, Pavol, predseda NR SR (2013-06-28):
Budeme pokračovať, vážené pani poslankyne, páni poslanci, rozpravou. (Zaznievanie gongu.) Bol, ten bod bol otvorený. Navrhovateľ predniesol návrh? Pán poslanec Hudacký? Áno. (Reakcia z pléna.) Dobre, keďže nevidím písomnú prihlášku, takže dávam možnosť sa prihlásiť do rozpravy ústne. Končím možnosť sa prihlásiť. Páni poslanci Brocka a pán navrhovateľ Hudacký. Chcete využiť svoje právo, pán navrhovateľ, a ísť ako prvý? (Reakcia z pléna.) Dobre. Tak nech sa páči, pán poslanec Brocka.
Grendel, Gábor, podpredseda NR SR (2020-09-23):
Ďakujem, pani poslankyňa. Prerušujem rokovanie o tomto bode programu. Ďalším bodom je druhé čítanie o návrhu poslankýň Národnej rady Slovenskej republiky Petry Krištúfkovej, Anny Zemanovej a Kataríny Hatrákovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov . Návrh zákona je pod tlačou 157, spoločná správa výborov má tlač 157a. Dávam slovo poslankyni Petre Krištúfkovej, aby návrh zákona odôvodnila.
Danko, Andrej, podpredseda NR SR (2024-01-09):
Poslankyňa Kalmárová.
Laššáková, Jana, podpredsedníčka NR SR (2012-05-15):
Na vystúpenie pána poslanca sa s faktickou poznámkou neprihlásil žiaden poslanec, vyhlasujem rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno, nech sa páči.
A. Belousovová, podpredsedníčka NR SR: (2007-02-06):
Ako ďalšia v diskusii vystúpi pani poslankyňa Tkáčová. Pani poslankyňa, máte slovo.
J. Kvorka, poslanec: (2008-07-01):
Čo sa týka vyjadrenia pána poslanca Stanka Kubánka, chcel by som povedať, že tá kritika, ktorá bola vznesená z jeho úst, bola zrejme podaná na základe určitých skutočností, ktoré nadobudol, ktoré sa v minulej dobe objavili, a preto by som zase nehodnotil z radov opozície jeho vystúpenie až tak tvrdo, pretože od toho sme tu, aby sme si poukazovali na takéto skutočnosti. A všetci dobre vieme, že je čo v tom športe naprávať. Vieme všetci dobre, tak ako tuná sedíme, že ozaj je potrebné sa touto záležitosťou zapodievať a netreba si to zase až tak zosobňovať po politickej stránke tak alebo onak. Ozaj z mojej strany chcem povedať toľko, že je potrebné sa nám v tejto otázke zjednotiť, aby sme dosiahli ten výsledok, ktorý ozaj je potrebný pre celú spoločnosť aj pre našu Slovenskú republiku. Ďakujem pekne.
B. Bugár, podpredseda NR SR: (2002-04-10):
Vážené panie poslankyne, vážení páni poslanci, tak ako sme sa včera dohodli, najprv budeme hlasovať o zákonoch, ktoré boli včera prerokované v prvom čítaní, potom by sme hlasovali o tomto návrhu zákona, potom ešte je tu jeden procedurálny návrh o zmene poradia na štvrtok a potom by sme pokračovali prvými čítaniami. Zatiaľ ďakujem pánovi spravodajcovi aj pánovi navrhovateľovi a vyzývam vás, aby ste sa vrátili do rokovacieho priestoru. Teraz pristúpime k hlasovaniu v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách (tlač 1390). Spravodajcom je pán poslanec Jasovský. Nech sa páči, uvádzajte jednotlivé hlasovania, pán poslanec.
Kollár, Boris, predseda NR SR (2022-02-08):
S faktickou poznámkou vystúpi pani poslankyňa Pleštinská. Nech sa páči, pani poslankyňa.
Senko, Ján, poslanec NR SR (2012-10-18):
Ďakujem za slovo, pán predseda. Vážený pán minister, vážení kolegovia, kolegyne, ako určený spravodajca Výboru Národnej rady Slovenskej republiky pre kultúru a médiá ako gestorského výboru podávam Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky pridelila vládny návrh zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , ktorý prerokovávame pod tlačou 190, na prerokovanie týmto výborom: Ústavnoprávnemu výboru Národnej rady a Výboru Národnej rady pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučili schváliť Výbor Národnej rady Slovenskej republiky pre kultúru a médiá svojím uznesením č. 39 z 15. októbra 2012 s pripomienkou, ako aj ústavnoprávny výbor uznesením č. 88 z 9. októbra 2012, ktorý tiež odporučil vládny návrh zákona schváliť s jednou zmenou. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúci návrh, ktorý je súčasťou spoločnej správy pod bodom IV. Gestorský výbor na základe stanovísk výborov odporúča Národnej rade Slovenskej republiky uvedený návrh zákona v znení schváleného pozmeňujúceho návrhu schváliť. Gestorský výbor ma určil za spoločného spravodajcu výborov. Poveril ma, aby som podal správu o výsledku prerokovania návrhu zákona vo výboroch Národnej rady podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 42 zo 16. októbra 2012. Pán predseda, skončil som, prosím, otvorte k tomuto bodu rozpravu.
Sloboda, Radovan, poslanec NR SR (2021-12-03):
Ďakujem za slovo, pán predsedajúci. Maroš, ďakujem ti za tvoje vystúpenie, ktoré bolo teda že vecné, faktické, argumentačne vybavené. Ja sa chcem, chcel by som reagovať na dve veci, že ja neviem pochopiť, že čo nás vedie k tomu, že ideme, že ideme ľuďom, ktorým zachraňujeme život, tak im ešte ideme za toto platiť. Toto ja jednoducho neviem pochopiť. Nebere mi to hlava, nevidím v tom žiadnu logiku. Aký bude krok ďalej? Príde tretia vlna, potom im budeme dávať koľko? Potom im budeme dávať tisíceurové poukážky alebo aký, aký má toto vôbec, vôbec zmysel? Ďalšia vec ešte, ktorou chcem reagovať na tvoje vystúpenie, tak zmienil si, zmienil si veľmi správne obslužnú aplikáciu tohoto celého systému, lebo to bude musieť byť obsluhované cez nejaký dômyselný softvér. No, vytvoriť niečo takéto, to je práca na veľmi-veľmi dlhý čas. Na jednej strane to nadizajnovať, vymysleť to. Neviem, tí seniori by mali byť zrejme ako v úlohe nejakých zákazníkov tam vystupovať. Na druhej strane by mali byť tie asi oprávnené subjekty, ktoré teda zadefinuje nejakým spôsobom štát, ktoré budú môcť poskytovať vybrané služby. A hlavne, akým spôsobom budú realizované platby, ako bude štát poukazovať do toho systému platby, ako sa budú dostávať k tým jednotlivým, v úvodzovkách, akreditovaným subjektom, ktoré budú oprávnené tie služby poskytovať tým seniorom. A toto celé, toto celé teda vymysleť, nadizajnovať, naprogramovať, sfunkčniť, nuž to je určite beh na veľmi dlhú trať. To neni zo dňa na deň spraviť toto. Takže už tu je tiež zásadný problém na stole, kde teda takéto riešenie, nemáme odpovede pre takéto riešenie. Otázka je teda, či... (Prerušenie vystúpenia časomerom.)
Glváč, Martin, podpredseda NR SR (2019-06-24):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Pčolinský ako prvý a pani poslankyňa Antošová ako druhá. Nech sa páči. Pán poslanec Pčolinský tu nie je. Pani poslankyňa Antošová, nech sa páči.
Hrnčiar, Andrej, podpredseda NR SR (2017-02-14):
Pán poslanec Poliačik.
Žarnay, Oto, poslanec NR SR (2016-04-21):
Pani poslankyňa Bašistová, ja som veľmi pozorne počúval váš prejav. Považujem vás za fundovanú odborníčku v danej oblasti, ste vysokoškolská učiteľka, ktorá sa touto témou zaoberá celé roky, čiže ja ani sa neodvážim posudzovať to, ako ste to odprezentovali, respektíve obsahovo čo ste hovorili, len poviem svoj osobný pocit. Ja som sa cítil ako na nejakej prednáške na vysokej škole, kde vyučujúci porozpráva žiakom informácie odtrhnuté od života, naštudované z kníh, z encyklopédií. Tu pred vami vystupovali v predošlých dňoch dve moje kolegyne, ktoré sa zaoberajú tou istou tematikou, pani Petruchová a pani Soňa Gaborčáková, ktoré dokázali vo svojich prejavoch ďaleko obsiahlejšie, ďaleko detailnejšie popísať nielen vedecké informácie a encyklopedické vedomosti, ale dokázali priblížiť život sociálne znevýhodneného človeka na Slovensku. Vy ste okrem jedného príkladu, ktorý ste použili, že ste ho počuli od nejakej svojej známej lekárky alebo koho, nespomenuli nič z vlastnej nejakej praxe alebo praktického života, s čím sa stretávate a ako to chcete riešiť. Pred vami vystupoval poslanec Heger, ktorý tiež je nováčikom ako vy v parlamente, a jeho reč bola ďaleko, musím povedať príťažlivejšia, ďaleko úprimnejšia a nie je vládnym poslancom ako vy. Čiže moja otázka je, ako vy sa chcete podieľať na tvorbe sociálneho programu pre Slovensko za stranu SIEŤ, keď vo svojom príhovore ste nepodali žiadne konkrétne riešenia, len hovoríte všeobecné frázy, ako by to asi malo byť. Ďakujem.
Bugár, Béla, podpredseda NR SR (2019-06-18):
Pán poslanec Heger.
Jurinová, Erika, podpredsedníčka NR SR (2014-06-26):
Vyhlasujem rozpravu za skončenú. Chce k rozprave zaujať stanovisko... Aha, ja sa ospravedlňujem, áno, pán poslanec má nárok na reakciu, na faktickú poznámku. Nech sa páči, pán poslanec.
M. Sabolová, poslankyňa: (2002-01-29):
Myslím si, že nie novelou zákona by sme mali túto vec riešiť, ale zrušením vyhlášky a voľnejším spôsobom pre tých, ktorí majetok nemajú, možnosť oznámiť svoje majetkové pomery. A preto si myslím, že by bolo dobré, aby gestorský výbor zvážil ustanovenia, okrem termínu, ktorý zrejme asi už v tejto chvíli je nutné predĺžiť, či vlastne túto povinnosť všetkým osobám, ale v prístupnej forme neponecháme.
Blanár, Juraj, podpredseda NR SR (2023-05-25):
Pán poslanec Benčík s faktickou poznámkou.
Danko, Andrej, podpredseda NR SR (2024-06-27):
Ďakujem. Na vystúpenie pani poslankyne dve faktické, prvá, poslankyňa Števulová.
Blahová, Natália, poslankyňa NR SR (2016-10-21):
Ďakujem pekne. Pán poslanec Gál, vy ste boli osobný, tiež budem osobná, ale nie takou hrubou formou. Ja totiž chápem vaše rozčarovanie aj váš príhovor, či už v tej časti, ktorú ste smerovali ku mne, alebo v tej časti smerovanej všeobecne k predkladanému návrhu. Vy ste totiž hrdý človek a v tejto chvíli ste sa stali obeťou vašej koalície. Ako jedného z predkladateľov vás váš koaličný partner, jeden i druhý, potupne obišli a návrh pripravili v tejto nekvalite a bez vás. Preto ste sa snažili vaším pozmeňujúcim návrhom zachrániť, čo sa dá. Bohužiaľ, zachrániť sa dá v tejto chvíli už len málo.
Pčolinský, Peter, podpredseda NR SR (2023-02-10):
Pán poslanec Ďurica.
Hrušovský, Pavol, podpredseda NR SR (2011-02-01):
Pán poslanec Fronc s faktickou poznámkou na vystúpenie pána poslanca Mikolaja.
L. Köteles, poslanec: (2009-06-25):
A ohľadom toho, čo ste povedali, že bol dokončený obchvat okolo obce Figa. Ja som bol proti tomu, aby táto technika bola presunutá na sever a miesto tohto úseku umiestniť 50-ku do zákruty a potom urobiť tam poľovnícky revír. Lebo naši dopraváci tam poľujú na našich šoférov. Nedávno na to doplatil aj predseda SMK. My sme boli skôr za to, aby sme tie ostrejšie zákruty vyriešili dopravným systémom a nie tabuľami.
B. Bugár, podpredseda NR SR: (2005-02-09):
(Hlasovanie.) Prítomných 134 poslancov, za návrh 67, proti 3, zdržalo sa 61, nehlasovali 3. Konštatujem, že tento návrh nebol schválený. M. Maxon, poslanec: Tretí pozmeňujúci návrh predložila pani poslankyňa Sárközy s návrhom, aby projekt transformácie Národná rada Slovenskej republiky vzala na vedomie.
Pellegrini, Peter, podpredseda NR SR (2020-04-02):
Pán poslanec Kotleba.
Žiak, Miroslav, poslanec NR SR (2020-07-15):
Kufíňo. (Povedané so smiechom.)
Hrnčiar, Andrej, podpredseda NR SR (2017-04-05):
Pán poslanec Číž.
V. Novotný, poslanec: (2009-11-03):
Tento rok nenarástli zmluvy pre poskytovateľov zdravotnej starostlivosti zo strany zdravotných poisťovní. Logicky poskytovatelia, predovšetkým nemocnice nezvyšovali platy. Odborári sa dávno dožadujú zvýšenia platov, a darmo sa ich dožadujú, lebo poskytovatelia nemajú viac peňazí, ako mali v roku 2008. A uvidím, či budú mať viac v roku 2010. Ja si to tiež prajem, aby mali vyššie zmluvy. Platy teda v rezorte nerastú, ale to, čo pozorujeme, je neobyčajné plytvanie. Plytvá sa všade. Nakupujú sa predražené sanitky, zlučujú sa zdravotné poisťovne, ktorých efekt zlúčenia má prísť niekedy na konci roku 2010, prípadne v roku 2011. Sledujeme nákupy, ktoré sú neobyčajne predražené, zrušenie degresívnej marže v roku krízy. Neobyčajné plytvanie. Ale na zvýšenie zmlúv pre poskytovateľov a na zvýšenie miezd pre lekárov a sestry nie sú peniaze. Ďakujem.
Bugár, Béla, podpredseda NR SR (2017-12-12):
Vyhlasujem prestávku do 11.15 hod.. Budeme pokračovať ďalšími bodmi. (Prestávka.) (Po prestávke.)
Kollár, Boris, predseda NR SR (2021-05-04):
S ďalšou faktickou poznámkou vystúpi pán poslanec Herák, nech sa páči.
Laššáková, Jana, podpredsedníčka NR SR (2012-06-28):
Vážené panie poslankyne, vážení páni poslanci, pristúpime k hodine otázok , ako to vždy vo štvrtok ukladá zákon o rokovacom poriadku, ktorú týmto otváram. Chcem požiadať členov vlády, aby zotrvali na rokovaní Národnej rady vzhľadom na to, že ďalšími bodmi programu sú písomné odpovede členov vlády na interpelácie poslancov a interpelácie poslancov. To znamená, po hodine otázok a odpovedí budú interpelácie. Poslanci písomne položili do včera do 12.00 hodiny 25 otázok na predsedu vlády a na členov vlády 27 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády pána Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády, máte slovo.
Hrušovský, Pavol, podpredseda NR SR (2010-08-05):
Pol vety. Nech sa páči.
Fico, Robert, predseda vlády SR (2015-09-24):
Ďakujem. Vážený pán predseda, dámy a páni, dovoľte mi, aby som podľa rokovacieho poriadku z dnešnej hodiny otázok ospravedlnil týchto členov vlády: Podpredsedu vlády, ministra financií Petra Kažimíra, je na zahraničnej pracovnej ceste, zastupuje ho minister hospodárstva Vazil Hudák. Ministra obrany Martina Glváča, je na cvičení Slovenský štít, zastupuje ho minister práce, sociálnych vecí a rodiny Ján Richter. Ďalej podpredseda vlády, minister vnútra Robert Kaliňák, na neho nie sú otázky. Podpredseda vlády, minister zahraničných vecí a európskych záležitostí je na pracovnej ceste v Spojených štátoch, nie sú na neho otázky. Z dôvodu choroby je neprítomný podpredseda vlády pre investície Ľubomír Vážny, ale nie sú na neho otázky. Otázky nie sú ani na ministra životného prostredia Petra Žigu, ministra školstva, vedy, výskumu a športu Juraja Draxlera a na ministra kultúry Mareka Maďariča. Pán predseda, som pripravený odpovedať na stanovené otázky.
Grendel, Gábor, poslanec NR SR (2017-12-05):
Ďakujem za slovo. Pán minister, viackrát ste spomínali vo svojom prejave spin doktorov opozície, ja musím zložiť poklonu spin doktorom koalície, musím povedať, že veľmi úspešne odviedol tento váš stand-up komedy výstup pozornosť od témy dnešnej mimoriadnej schôdze. Vyjadrím sa iba k dvom bodom, ktoré ste spomenuli z tých asi 20 rôznych vecí. Chcem sa zastať pána poslanca Dostála, ktorého ste podpichovali zato, že vraj na chrbte inej strany sa dostal do Národnej rady. Povedzte, pán minister, za ktorú stranu bol pán Fico poslancom Národnej rady v roku 1999, keď sa rozhodol založiť stranu SMER? Bol tu za stranu SMER? Alebo sa do parlamentu dostal na chrbte inej strany? A druhá vec, z tých OPIS-áckych projektov ste povedali, že register adries bol predsa realizovaný už za vlády Ivety Radičovej v roku 2011, bola podpísaná zmluva. No, aj v návrhu na vaše odvolanie je celkom jasne napísané, že tender bol vypísaný v roku 2009 za vašej éry a víťaz bol vybratý v máji 2010, tiež za vašej éry. To, že zmluva bola podpísaná až neskôr, súvisela s tým, že keď nastúpila vláda Ivety Radičovej, tak urobila audit týchto zmlúv, ministerstvo vnútra urobilo audit týchto OPIS-áckych zmlúv, dve zmluvy kompletne ministerstvo zrušilo a v prípade ďalších troch zmlúv vyjednávalo do poslednej chvíle s víťazmi o znížení... (Prerušenie vystúpenia časomerom.)
Laurenčík, Milan, podpredseda NR SR (2021-11-12):
Pani poslankyňa Jana Majorová Garstková s faktickou poznámkou.
P. Hrušovský, predseda NR SR: (2004-10-26):
(Hlasovanie.) 138 prítomných, 46 za, 57 proti, 35 sa zdržalo. Bod 26 sme neschválili. Bod 27 gestorský výbor...
Kovačócy, Marián, poslanec NR SR (2015-11-13):
Ďakujem za slovo. Pán predseda, v rozprave nevystúpil žiadny poslanec, tak k predmetnému návrhu zákona neboli podané žiadne pozmeňujúce ani doplňujúce návrhy. Nachádzame sa v treťom čítaní, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-12-13):
Pán spravodajca, chcete niečo dodať? Nie, nie je tomu tak, prerušujem rokovanie o tomto bode programu. Teraz nasleduje druhé čítanie o návrhu poslancov Národnej rady Slovenskej republiky Štefana Zelníka a Tibora Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov . Návrh zákona je uverejnený ako tlač 712, spoločná správa výborov má tlač 712 a. Teraz dávam slovo pánovi poslancovi Štefanovi Zelníkovi, aby návrh zákona odôvodnil. Nech sa páči.
Uhrík, Milan, poslanec NR SR (2017-12-06):
Miňo, veľmi dobrý, veľmi dobrý príspevok a najmä z praxe, z praxe, pretože takúto spätnú väzbu počúvame od viacerých členov vlakových hliadok, ktorí to zažívajú dennodenne. Je smutné, a ja to hovorím na rovinu, že tie vlaky musíme robiť. Nie je to sranda ani pre tých chalanov, lebo robia to na úkor voľného času a na úkor vlastnej bezpečnosti, ale, bohužiaľ, často je to jediný nástroj, ako v tých vlakoch ešte zabezpečiť poriadok. My máme tiež, neplatí to len o východnom Slovensku, ale aj o južnom Slovensku, odkiaľ pochádza aj moja rodina, tiež sa stal prípad, kedy asociáli zhodou okolností ako Rómovia, cigánskeho pôvodu, ako sa hovorí, kradli bránu môjmu vlastnému otcovi, a keď ich prichytil pri čine, tak povedali, držali ju v rukách, samozrejme, tak povedali, že oni ju nekradnú, oni ju len vážia. Skúšajú, aká je ťažká. Tak podal trestné oznámenie. Začalo aj vyšetrovanie. Na prvé kolo vyšetrovania sa ale pán asociál nedostavil, lebo sa ospravedlnil kvôli hnačke, čiže vyšetrovateľ poslal môjho otca domov, naspäť do práce, že aby prišiel inokedy druhýkrát, keď asociál sa ráči dostaviť. Na to sa otec, samozrejme, vykašlal, pretože je to zamestnaný človek, má robotu a nebude sa on prispôsobovať nejakému asociálovi, či má hnačku, alebo nemá hnačku. Ja verím tomu, že jedného dňa, keď Ľudová strana Naše Slovensko bude mať pozíciu ministra vnútra, tak tieto problémy sa veľmi rýchlo vyriešia. Namiesto byrokratických reforiem sa spustia reálne reformy a ľudia to pocítia.
Jozef Burian, poslanec NR SR (2016-10-11):
Ďakujem. Dajte hlasovať o druhom bode, ktorý som podal takisto.
Habánik, Jozef, poslanec NR SR (2021-05-05):
Ďakujem pekne, pán predsedajúci. Dovoľte, aby som predložil procedurálny návrh, aby sa bod 42, tlač 503, prerokoval v piatok 7. mája po prerokovaní termínovaných bodov programu 63 až 66. Ďakujem.
Viskupič, Jozef, poslanec NR SR (2014-11-25):
Ďakujem. Chcel by som uviesť veci na pravú mieru. Nakoľko som vo svojom návrhu uvádzal, že pán predseda bol pozvaný, bola dohoda na kultúrnom výbore, ale následné uznesenie hovorilo o tom, že ho nepozveme, preto som dal na základe tohto hlasovať, aby bol pozvaný do pléna. Čiže rokovací poriadok bol do bodky naplnený. Presne taká istá procedúra bola, keď sme pozývali, páni, vtedajšiu generálnu riaditeľku RTVS a toto plénum jej umožnilo vystúpiť. Takže ak je problém s týmto, tak by som zaviazal vedenie Národnej rady hlasovaním, aby pozvalo pána predsedu vystúpiť v parlamente. Ďakujem.
Baránik, Alojz, poslanec NR SR (2021-05-05):
Tak teraz mám nevýhodu, že bolo príliš veľa faktických a budem môcť len skratkovite reagovať. To, že sa kolegovi Blahovi zdá, že stretnutie sa s mafiánom Kočnerom pred dvanástimi rokmi či kedy, jedenástimi, že je najväčší problém, to pochopíte, pán kolega, vtedy, keď sa dostanú na rad ľudia od vás, tých začne riešiť polícia konečne, tak potom pochopíte, že to vôbec nie je problém. Vydržte, dostanem, bude, bude, vaša túžba bude splnená. Pokiaľ ide o to, že čo povedal napríklad pán kolega Susko. Tu sa nejedná o vykonanie kolektívnej, nejakého kolektívneho trestu, tu sa jedná o odobratie neoprávnenej výhody. To je výhoda, ktorá je morálne odsúdeniahodná, ktorá nie je v súlade s základnými morálnymi princípmi spoločnosti, ktorú tu chceme mať my. Keď prídete k moci opäť vy, potom to môžete celé prevrátiť. Pán Suja, v mojej rodine nebol žiaden komunista nikde, čiže ja si nenechám dávať lekcie od niekoho, kto preto, že môže tvrdiť, že u nich v rodine nikto komunista nebol, sa z neho stal fašista následne. To si môžete strčiť za klobúk. Pokiaľ povedal pán kolega Jarjabek, že každý režim mal svoje zákony. Áno, ale bol to nedemokratický režim a jeho zákony teraz neuznávame.
Záhumenský, Marian, poslanec NR SR (2012-09-18):
Ďakujem pekne, pán predseda. V rozprave vystúpili štyria poslanci, z toho pán poslanec Chren predložil procedurálny návrh nepokračovať v rokovaní o vládnom návrhu zákona. Prosím, dajte hlasovať o tomto procedurálnom návrhu.
Laurenčík, Milan, podpredseda NR SR (2021-06-30):
Ďalším písomne prihláseným pánom poslancom do rozpravy je pán poslanec Matúš Šutaj Eštok. Pripraví sa pán poslanec Erik Tomáš.
Blanár, Juraj, poslanec NR SR (2010-12-09):
Vážený pán predsedajúci, vážený pán minister, kolegyne, kolegovia, dovoľte, aby som i ja predložil pozmeňujúci návrh, presnejšie, môj doplňujúci návrh spoločne s pánom poslancom Dušanom Bublavým a ďalšími kolegami, ktorý sa týka rozšírenia oprávnených subjektov, ktoré môžu žiadať o dotáciu. Keďže aj v ostatných zákonoch, ktoré sa preberajú v tejto súvislosti alebo prerokúvajú v Národnej rade, figurujú vyššie územné celky, preto si dovolím predniesť tento pozmeňujúci návrh, ktorý znie: 1. V § 3 Subjekty dotácie sa dopĺňa nové písm. e) a f), ktoré znejú: „e) vyššiemu územnému celku, f) rozpočtovej organizácii alebo príspevkovej organizácii, ktorej zriaďovateľom je obec alebo vyšší územný celok,“. Odôvodnenie. Samozrejme doterajšie písm. e) sa bude označovať ako písm. g). Odôvodnenie. V § 3 vládneho návrhu zákona o poskytovaní dotácií v pôsobnosti Ministerstva vnútra Slovenskej republiky sa definujú subjekty, ktoré sú oprávnenými žiadateľmi o dotáciu z Ministerstva vnútra Slovenskej republiky. Medzi nimi chýbajú vyššie územné celky, a ak zoberieme z § 2 návrh zákona, kde sa taxatívne vymedzuje druh aktivít, resp. účel, na ktorý môže byť dotácia poskytnutá tak sa domnievam, že práve aj vyššie územné celky sú v týchto aktivitách angažované, či už sú to aktivity s organizovaním pietnych a spomienkových akcií pri príležitosti osláv Slovenského národného povstania, či víťazstva nad fašizmom alebo komunizmom. Mnohé aktivity, ktoré dnes samosprávne kraje konajú, práve sú spojené s týmito pietnymi spomienkami, ba dokonca niekde sú priamo nosnými organizátormi pri týchto akciách. Rovnako to súvisí s bezpečnosťou cestnej premávky, keďže sme správcami ciest druhej a tretej triedy a rovnako sme zodpovední za bezpečnosť, dopravné značenie na týchto cestách tak to súvisí s bezpečnosťou cestnej premávky a rovnako aj so vzdelávaním na stredných školách, kde sme zriaďovateľmi takmer, ak môžem povedať, 80 % všetkých stredných škôl, kde práve takáto aktivita súvisiaca s bezpečnosťou cestnej premávky je pre nás dôležitá. No a tretia aktivita, ktorá sa v § 2 tiež uvádza, je v oblasti prevencie kriminality a boja proti kriminalite. Nuž a tu sa len môžem opäť oprieť o to, že kde viac môžeme pôsobiť aktívne v boji proti kriminalite a proti iným neduhom ako práve v procese vzdelávania na strednom stupni vzdelávania. Vážený pán minister, chcel by som poprosiť o podporu tohto pozmeňujúceho návrhu. Myslím si, že je to korektné tak ako aj v ostatných zákonoch, ktoré tu boli v súvislosti s dotáciami prerokované. A rovnako chcem poprosiť aj vás, vážené panie poslankyne, páni poslanci, tí, ktorí ste aj, povedzme poslancami krajských zastupiteľstiev, myslím si, že sa stotožníte s touto argumentáciou. Ďakujem veľmi pekne za pozornosť.
Kuffa, Štefan, poslanec NR SR (2015-09-30):
Ja tento jednoduchý návrh zákona podporím, kde sa porovnávacie kritérium štvornásobku životného minima nahrádza kritériom päťnásobku životného minima, aby sa udržal motivačný charakter príspevku na osobnú asistenciu. A aj to odstránenie tvrdosti zákona voči ZŤP alebo ŤZP dneska, to je ako ťažko zdravotne postihnutá osoba, ktorá sa snaží zvýšiť svoj príjem pracovnou iniciatívou. To je jedna vec, ten rozmer ako zvýšenie príjmu. Ale ten druhý rozmer, ten sociálny, to začlenenie sa do spoločnosti, ešte stále si myslím, že zdravotne ťažko postihnuté osoby sa kdesi ocitajú na periférii spoločnosti. Ale aj na periférii možno pozornosti nás, poslancov Národnej rady. Tie prípady, ktoré si tuná spomenul z toho listu, pán kolega, kde úradníčky nevedia posúdiť jednu koľajnicu, či stojí 11-tisíc eur alebo menej, na to máme, lebo tu je strop, naozaj je to veľakrát zneužívanie mnohých firiem zákona, ktorý tuná je. A na druhej strane Lucia, ktorú tu si spomínal, 8,90, respektíve 9 eur a nevyplatíme jej. Ja som sa inak ale zamyslel ešte nad takým rozmerom trochu ako iným, ako to kedysi fungovalo. Samozrejme, žijeme v inej dobe. No dneska, keď je človek v produktívne činnom veku, aby sa vzdal svojho zamestnania a teraz sa staral o blízku osobu, je to problém. To nie preto, že nedostatočne máme radi alebo nedostatočne milujeme tých svojich ako blízkych, ale je to obava v stredne produktívnom veku, keď ja raz z toho zamestnania odídem, že či tú prácu náhradnú si nájdem. Aby aj táto služba bola dostatočne ocenená. Ale tie viacgeneračné rodiny mali čosi do seba. Tu nám ste aj dávali tie návrhy, zákony, no nestihnem to povedať všetko.
Sloboda, Vladimír, poslanec NR SR (2017-05-19):
Vážený pán predsedajúci, v rozprave vystúpila jedna pani poslankyňa, procedurálne návrhy neboli podané. Preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-12-16):
Pán poslanec Slafkovský.
Uhrík, Milan, poslanec NR SR (2016-12-01):
Pán poslanec Budaj, napriek tomu, že ste hovorili k nesprávnemu bodu, to vám nevyčítam, ale, pán poslanec Budaj, môžem? Mám trošku takú, takú výhradu voči metodike vášho uvažovania, vašej argumentácie. Ten argument o Banskobystrickom samosprávnom kraji mi príde totálne irelevantný a mimo, mimo zorného poľa, pretože de facto sám priznávate, že volebný systém treba upraviť tak, aby minimalizoval práve naše vyhliadky na víťazstvo. Ja neviem, či tie vyhliadky máme, alebo nemáme, tomu sa teraz nechcem venovať, ale odmietam tú samotnú pointu upravovať volebný systém tak, aby niekomu vyhovoval alebo nevyhovoval. Pripomína mi to potom argumentáciu aj pána generálneho prokurátora Čižnára, ktorý takisto do svojich úvah o rozpustení našej strany zakomponoval práve ten argument o tom, či nám to nejakým spôsobom zvýši preferencie, alebo nezvýši. Opäť, ja sa nechcem vyjadrovať k tomu, či naša strana má byť rozpustená, alebo nemá, podľa mňa, samozrejme, nemá, lebo nič neporušujeme, ale už len samotná úvaha o tom, že generálny prokurátor rozmýšľa politicky, mi pripadá nekorektná. Takisto mi to pripomína argumentáciu mainstreamových médií, ktoré vyzývajú na rešpektovanie výsledkov demokratických volieb napríklad v Spojených štátoch amerických v závislosti od toho, či ľudia volia tzv. zodpovedne. Pričom, samozrejme, novinári sami seba maľujú na stenu, keď hovoria o tom, kto bude rozhodovať, čo je a čo nie je zodpovedná voľba. Čiže tá moja výhrada je teda najmä v tom samotnom princípe vašej argumentácie. Ďakujem.
Pellegrini, Peter, predseda NR SR (2015-10-06):
76. Ďakujem pekne, prosím uviesť do záznamu. Pán poslanec Beblavý.
Šipoš, Michal, poslanec NR SR (2023-02-02):
Ďakujem pekne. Vážený pán predseda, v rozprave vystúpila pani poslankyňa Šofranko. Pán predseda, dajte, prosím, hlasovať spoločne o bodoch 1 až 7 zo spoločnej správy s odporúčaním gestorského výboru schváliť.
Grendel, Gábor, podpredseda NR SR (2020-07-24):
Pán poslanec Svrček, s reakciou na faktické.
J. Halecký, poslanec: (2008-11-04):
Pokiaľ z jednej strany tu padajú argumenty, dôvody, obavy, emócie určité a pokiaľ z druhej strany je neprítomnosť poslancov, ktorí by si to vypočuli, prípadne aby argumentovali svojimi argumentmi a dôvodmi, nemožno predpokladať, že je to dobrá cesta riešenia týchto otázok. Čo možno potom očakávať na úrovni ešte vyššej, na úrovni predsedov vlád, prezidentov, pokiaľ v parlamente nevieme si sadnúť, rokovať, argumentovať a nakoniec sa aj dohodnúť? Ďakujem.
Paška, Pavol, predseda NR SR (2012-06-20):
Pán poslanec Osuský.
Laššáková, Jana, podpredsedníčka NR SR (2014-11-08):
Pán poslanec Valocký.
Bugár, Béla, podpredseda NR SR (2011-06-29):
Pán poslanec Kalist.
Hrušovský, Pavol, predseda NR SR (2011-12-14):
Ďakujeme predsedovi klubu SDKÚ – DS. Pán poslanec Rafaj.